C 53/8
LT
Europos Sąjungos oficialusis leidinys
2023 2 13
Avių ir ožkų pienui gauti melžiamos vietinių veislių arba iš jų išvestų veislių avys ir ožkos, kurios ganyklose ganosi visus metus, išskyrus laikotarpius, kai tai neįmanoma dėl klimato sąlygų Avys ir ožkos šeriamos vietoje paruoštais stambiaisiais pašarais (žaliais pašariniais augalais, šienu, silosu ir šiaudais ir (arba) ražienomis ir laukiniais augalais ganyklose).
Šie pašarai papildomi grūdais: miežiais, kukurūzais ir pan. ir baltyminiais pašarais, pvz., dalinai išlukštentų sojų pupelių miltais, įvairių žaliavų produktais ir subproduktais (pvz., sėlenomis) ir galiausiai neorganinėmis medžiagomis, vitaminais ir maistinėmis mikromedžiagomis.
Naudojamas juodmargių karvių, kurios auginamos tvartuose ir šeriamos stambiaisiais pašarais, šienu, silosu ir šiaudais, dažniausiai ruošiamais Kipre iš vietos pašarinių augalų, ir pašarų papildais, pienas.
Visų pirma karvės šeriamos vietiniais pašarais (žaliais pašariniais augalais, šienu, silosu bei šiaudais ir (arba) ražienomis).
Likusią dalį sudaro pašarų papildai – dažniausiai miežiai, kukurūzai, sojų pupelės bei sėlenos ir kiti baltyminiai pašarai, pvz., išlukštentų, iš dalies išlukštentų sojų pupelių miltai, įvairių žaliavų, pavyzdžiui, kviečių sėlenų, produktai ir subproduktai, taip pat neorganinės medžiagos, vitaminai ir maistinės mikromedžiagos.
Pienas (šviežias avies arba ožkos pienas arba jų mišinys, gali būti įmaišoma ir karvės pieno), šliužo fermentas (išskyrus šliužo fermentą iš kiaulės skrandžio), švieži arba džiovinti Kipro mėtų (Mentha viridis) lapeliai ir druska.
Avies arba ožkos pieno arba jų mišinio dalis visada turi būti didesnė nei karvės pieno dalis.
Kitaip tariant, kai karvės pieno įmaišoma į avies arba ožkos pieną arba jų mišinį, karvės pieno dalis sūrio „Halloumi“ sudėtyje negali būti didesnė nei avies arba ožkos pieno arba jų mišinio dalis.
Sūris „Halloumi“ gaminamas iš nenugriebto Kipro gyvulių pieno.
Naudojamas pasterizuotas arba iki aukštesnės nei 65 °C temperatūros pakaitintas pienas.
Negalima naudoti sutirštinto pieno arba pieno, kurio sudėtyje yra bet kuri iš šių dalių: pieno milteliai, sutirštintas pienas, kazeino druskos, dažikliai, konservantai arba kiti priedai.
Šio pieno sudėtyje negali būti antibiotikų, pesticidų arba kitų kenksmingų medžiagų.
Avių ir ožkų pienui gauti melžiamos vietinių ir kitų veislių avys ir ožkos, įskaitant jų hibridus, kurios auginamos nustatytoje geografinėje vietovėje.
Karvės pienas gaunamas iš palaipsniui į Kiprą atvežtų ir nustatytoje geografinėje vietovėje auginamų karvių.
3.4.
Specialūs gamybos veiksmai, atliktini nustatytoje geografinėje vietovėje Avių, ožkų ir karvių pienas, iš kurio gaminamas sūris „Halloumi“, melžiamas nustatytoje geografinėje vietovėje.
Sūris „Halloumi“ taip pat yra gaminamas nustatytoje geografinėje vietovėje.
3.5.
Specialios produkto registruotu pavadinimu pjaustymo, smulkinimo, pakavimo ir kt. taisyklės Sūris „Halloumi“ turi būti pakuojamas nustatytoje geografinėje vietovėje dėl šių priežasčių: a) pagamintą sūrį „Halloumi“ būtina iškart supakuoti, kad sūris daugiau nebenoktų, b) sūrio „Halloumi“ gamybos proceso (gamybos ir pakavimo) negalima pertraukti (nenutrūkstama gamyba), c) siekiant užtikrinti atsekamumą, gamintojas turi atitinkamai supakuoti produktą ir jį paženklinti etiketėmis, d) siekiant garantuoti produkto kokybę ir kilmę ir vykdyti reikiamą kontrolę, būtina užtikrinti, kad ne Kipre pagamintas sūris nebūtų parduodamas kaip SKVN „Halloumi“ žymimas sūris.
3.6.
Specialios produkto registruotu pavadinimu ženklinimo taisyklės Dėl pieno sudėties pažymėtina, kad jei sūriui „Halloumi“ gaminti naudojamas skirtingų pieno rūšių mišinys, etiketėje nurodomos skirtingos pieno rūšys ir jų procentinė dalis mažėjančia tvarka.
4.
Glaustas geografinės vietovės apibūdinimas Nikosijos, Limasolio, Larnakos, Famagustos, Pafoso ir Kirenijos provincijų administracinės ribos.